EELNÕU

Saue linn … 2024 nr

**Projekteerimistingimuste andmine Laagri aleviku osalise detailplaneeringu täpsustamiseks**

Taotleja soovib täpsustada Laagri aleviku osalises detailplaneeringus määratud hoonestusala tingimusi suurendades Laagri alevik, Pärnu mnt 556 (72701:001:2012) krundi hoonestusala kuni 10% ulatuses esialgsest lahendusest eesmärgiga laiendada krundil paiknevat autokeskust (116050388).

Laagri aleviku osaline detailplaneering (edaspidi planeering) on kehtestatud Saue Vallavolikogu 28. augusti 1997. aasta otsusega nr 60. Ehitusseadustiku (EhS) § 27 lg 1 punkti 1 ja 2 kohaselt võib detailplaneeringu olemasolu korral pädev asutus põhjendatud juhul anda ehitusloakohustusliku hoone või olulise rajatise ehitusprojekti koostamiseks projekteerimistingimusi, kui: 1) detailplaneeringu kehtestamisest on möödas üle viie aasta; 2) detailplaneeringu kehtestamise järel on ilmnenud uusi olulisi asjaolusid või on oluliselt muutunud planeeringuala või selle mõjuala, mille tõttu ei ole enam võimalik detailplaneeringut täielikult ellu viia või 3) detailplaneeringu kehtestamise järel on muutunud õigusaktid või kehtestatud planeeringud, mis mõjutavad oluliselt detailplaneeringu elluviimist.

EhS § 27 lg 4 p 2 kohaselt täpsustatakse projekteerimistingimustega asjakohasel juhul hoone või   
olulise rajatise detailplaneeringus käsitletud hoonestusala tingimusi, sealhulgas hoonestusala suurendamist, vähendamist, keeramist või nihutamist, kuid mitte rohkem kui 10 protsendi ulatuses esialgsest lahendusest. Taotleja on märkinud, et vajadus hooldada pikemaid sõidukeid on tekitanud vajaduse laiendada remondihalli põhjapoolses ja idapoolses osas, millest tulenevalt on esitatud hoonestusala suurendamise projekteerimistingimuste taotlus. Vallavalitsus leiab, et taotlus on põhjendatud.

Projekteerimistingimusi menetleti avatud menetlusena. Saue vallalehe „Saue Valdur“ 2024. aasta novembrikuu numbris 20 (165) ilmus teade projekteerimistingimuste taotluse menetluse kohta vastamise tähtajaga 06. detsember 2024. Kavandatava tegevusega seonduvalt on potentsiaalselt puudutatud piirinaabritele (Keila-Tallinn 87,2-91,1 km, Pärnu mnt 556a ja 556b) saadetud käesolev projekteerimistingimuste eelnõu tutvumiseks ning arvamuse avaldamiseks tähtajaga 06. detsember 2024. Isikuid teavitati, et kui nad ei ole etteantud tähtajaks arvamust avaldanud, siis eeldab vallavalitsus, et nõustutakse käesolevate projekteerimistingimuste andmisega.

Ehitusseadustiku¹ § 27 lg 1 punkti 1 ja 2, lg 4 punkti 2, § 28, § 31 lõike 1, § 33 lõike 1, Saue Vallavolikogu 25. jaanuari 2018. aasta määruse nr 9 „Planeerimisseaduse ja ehitusseadustiku rakendamine Saue vallas“ § 7 punkti 1 alusel ning arvestades huvitatud isiku 11. novembri 2024. aasta projekteerimistingimuste taotlust nr 2411002/08651, annab Saue Vallavalitsus

**korralduse:**

1. Anda projekteerimistingimused Laagri aleviku osalise detailplaneeringu täpsustamiseks vastavalt korralduse lisale.
2. Käesolevate projekteerimistingimuste andmisega muutuvad kehtetuks Saue Vallavalitsuse 26. novembri 2013. aasta korraldus nr 764 „Projekteerimistingimuste määramine Laagri alevikus Pärnu mnt 556 kinnistul“ ja Saue Vallavalitsuse 26. märtsi 2013. aasta korraldus nr 209 „Projekteerimistingimuste määramine Laagri alevikus Pärnu mnt 556 ja Pärnu mnt 556a vahelise sidekanalisatsiooni projekti koostamiseks“.
3. Projekteerimistingimused kehtivad tähtajatult.
4. Korralduse peale võib esitada 30 päeva jooksul arvates korralduse teatavakstegemisest Saue Vallavalitsusele vaide haldusmenetluse seaduses sätestatud korras või esitada kaebuse Tallinna Halduskohtule halduskohtumenetluse seadustikus sätestatud tähtaegadel ja korras.
5. Korraldus jõustub selle teatavaks tegemisest.

(allkirjastatud digitaalselt) (allkirjastatud digitaalselt)

Andres Laisk Kirsti Saar

vallavanem vallasekretär

Lisa

Saue Vallavalituse … 2024

korraldusele nr …

**PROJEKTEERIMISTINGIMUSED**

**Ehitustegevuse liigi täpsustus**: detailplaneeringu täpsustamine

**Projekteerimistingimuste andja:**

Asutus: Saue Vallavalitsus

Asutuse registrikood: 77000430

Ametniku nimi (koostaja): Kaie Tobreluts

Ametniku ametinimetus: vallaarhitekt

Kontaktandmed: e-post kaie.tobreluts@sauevald.ee

**Taotluse andmed:**

Liik: projekteerimistingimuste taotlus detailplaneeringu olemasolul

Number: 2411002/08651

Kuupäev: 11.11.2024

**Ehitamisega hõlmatava kinnisasja andmed:**

Pärnu mnt 556 kinnistu (katastritunnus: 72701:001:2012; 11492 m², ärimaa 100%)

1. **Projekteerimistingimuste sisu:**
   1. Täpsustada planeeringu hoonestusala tingimusi suurendades Pärnu mnt 556 (72701:001:2012) krundi hoonestusala kuni 10% ulatuses vastavalt skeemile (lisa 2).
   2. Koostatavad projektid peavad vastama Laagri aleviku osalises detailplaneeringus toodud muudele tingimustele (kehtestatud Saue Vallavolikogu 28. augusti 1997. aasta otsusega nr 60).

(allkirjastatud digitaalselt) (allkirjastatud digitaalselt)

Andres Laisk Kirsti Saar

vallavanem vallasekretär